*Projekts*

**Par lokālplānojuma, kas groza Alūksnes novada teritorijas plānojumu 2015.-2027. gadam nekustamajos īpašumos Peldu ielā 5A, Ošu ielā 3, Ošu ielā 5, Ošu ielā 3A un Ošu ielā 3B, Alūksnē, Alūksnes novadā, pilnveidotās  redakcijas nodošanu publiskajai apspriešanai un institūciju atzinumu saņemšanai**

Alūksnes novada pašvaldības dome 24.11.2022. pieņēma lēmumu Nr. 421 “Par lokālplānojuma, kas groza Alūksnes novada teritorijas plānojumu 2015.-2027. gadam nekustamajos īpašumos Peldu ielā 5A, Ošu ielā 3, Ošu ielā 5, Ošu ielā 3A un Ošu ielā 3B, Alūksnē, Alūksnes novadā, 1.redakcijas pilnveidošanu” (turpmāk – Lokālplānojums).

Izskatot Lokālplānojuma izstrādātāja SIA “Grupa93”, projektu vadītājas Sarmītes LESIŅAS, 2023. gada 10. janvāra iesniegumu (reģistrēts Alūksnes novada pašvaldībā 11.01.2023 ar Nr. ANP/1-40/23/122) ar lūgumu pieņemt lēmumu par Lokālplānojuma pilnveidotās redakcijas nodošanu publiskai apspriešanai un institūciju atzinumu saņemšanai, iepazīstoties ar Lokālplānojuma Paskaidrojuma rakstu, Teritorijas izmantošanas un apbūves noteikumiem un Grafisko daļu, konstatēts, ka pēc 1.redakcijas publiskās apspriešanas ziņojumā norādītie labojumi Lokālplānojuma dokumentācijā veikti.

Ņemot vērā augstākminēto un pamatojoties uz Teritorijas attīstības plānošanas likuma 12. panta pirmo daļu, 24. panta otro daļu un Ministru kabineta 2014. gada 4. oktobra noteikumu Nr. 628 “Noteikumi par pašvaldību teritorijas attīstības plānošanas dokumentiem” 90. punktu un Lokālplānojuma izstrādes vadītāja ziņojumu (1.pielikums),

1. Nodot Lokālplānojuma pilnveidoto redakciju publiskajai apspriešanai un institūciju atzinumu saņemšanai.
2. Noteikt Lokālplānojuma publiskās apspriešanas termiņu 3 (trīs) nedēļas, kuras laikā organizēt publiskās apspriešanas sapulci.
3. Informāciju par lēmuma pieņemšanu ievietot Teritorijas attīstības un plānošanas informācijas sistēmā (TAPIS), pašvaldības tīmekļa vietnē [www.aluksne.lv](http://www.aluksne.lv) un publicēt pašvaldības informatīvajā izdevumā “Alūksnes Novada Vēstis”.

Pielikumā:

1. Izstrādes vadītāja ziņojums par pilnveidotās redakciju;
2. Lokālplānojuma sadaļas:
	1. Lokālplānojuma paskaidrojuma raksts;
	2. Teritorijas izmantošanas un apbūves noteikumi;
	3. Grafiskā daļa.

Domes priekšsēdētājs Dz.ADLERS

Saskaņot:

Juridiskā daļa

Izpilddirektors

Sagatavoja: A.Māsēna

Lēmumu elektroniski parakstītu izsniegt:

[..]